wickkiey/tamil-wikipedia-chunked huggingface dataset:
# கான்பிராங்க் பன்னாட்டு தொடர்வண்டி நிலையம்

**கான்பிராங்க் பன்னாட்டு தொடர்வண்டி நிலையம்** (எசுப்பானியம்: **Estación Internacional de Canfranc**) எசுப்பானிய பிரனீசில் *கான்பிராங்க்* சிற்றூரில் அமைந்துள்ள முன்னாள் பன்னாட்டு தொடர்வண்டி நிலையம் ஆகும். இது பிரான்சிய *பாவு* நிலையத்தையும் காங்பிராங்கையும் இணைத்த பிரனீசு மலைத்தொடரின் கீழான மலையூடு தொடர்வண்டிப் பாதையின் ஓர் முனையில் அமைந்துள்ளது. 1928இல் திறக்கப்பட்ட இந்தக் கட்டிடம் 240 மீற்றர் நீளமானது; 156 கதவுகளையும் 300 சன்னல்களையும் கொண்டதாயுள்ளது.  
எசுப்பானிய தொடர்வண்டிகளும் பிரான்சிய தொடர்வண்டிகளும் வெவ்வேறு அகல இருப்புப்பாதைகளைக் கொண்டிருந்ததால் அனைத்து பயணிகளும் அவர்களது உடமைகளுடன் வண்டி மாற வேண்டியிருந்தது. பிரான்சிய இருப்புப்பாதை அகலத்தையும் எசுப்பானிய இருப்புப்பாதை அகலத்தையும் கொண்டிருந்தன. இதனால் தொடர்பயணம் தடைபட்டதால் பெரிய கட்டிடம் தேவைப்பட்டது.  
இந்த நிலையத்தின் தேவை திடீரென 1970இல் முடிவுக்கு வந்தது; மலைத்தொடரின் பிரெஞ்சு பகுதியில் இருந்த பாலத்தில் தொடர்வண்டி தடம் புரண்டதால் அந்தப் பாலம் பழுதடைந்தது. இதனை சீராக்கும் பணியைக் கைவிட பிரான்சு தீர்மானித்ததால் இந்த எல்லைத் தொடர்வண்டி இணைப்பு மூடப்பட்டது; பின்னர் திறக்கப்படவில்லை.  
முதன்மை கட்டிடத்தின் மேற்கூரை மீளமைக்கப்பட்டாலும் சீரழிந்த நிலையில் உள்ளது; சுற்றிலும் வேலி இடப்பட்டுள்ளது. சூலை, ஆகத்து மாதங்களில் உள்ளூர் சுற்றுலாத் துறையினால் நடத்தப்படும் வழிகாட்டப்பட்ட சுற்றுலாக்களின்போது மட்டுமே பொதுமக்கள் அனுமதிக்கப்படுகின்றனர்.  
இந்தப் பரந்த இடத்தில் பெரும் இழுபொறி பணிமனை, பிரெஞ்சு,எசுப்பானிய தொடர்வண்டிகளிடையே சரக்குகளை மாற்றிட இரு கொட்டகைகள், பல்வேறு பிற கட்டிடங்கள், இருப்புப்பாதைகளின் பெரிய தளவமைப்பு ஆகியன உள்ளன. பெரும்பாலான கட்டிடங்கள் சிதையாமல் உள்ளன.  
இந்த தொடர்வண்டி நிலையத்திலிருந்து சரகோசாவிற்கு நாளும் இரண்டு பயணிகள் வண்டிகள் இயக்கப்படுகின்றன. அவ்வப்போது இங்கிருக்கும் தானியக்கிடங்கிற்கு சரக்கு வண்டிகளும் இயக்கப்படுகின்றன.
# சதுரங்க இறுதியாட்டம்

சதுரங்கத்தில் **இறுதியாட்டம்** (*endgame*) அல்லது **முடிக்கும் ஆட்டம்** என்பது சதுரங்கப் பலகையில் சில காய்கள் மட்டும் எஞ்சி நிற்கும் நிலையைக் குறிப்பதாகும்.  
நடு ஆட்டத்தில் இருந்து இறுதியாட்ட வரிசை தொடங்கும் நேரம் தெளிவற்றதாகவும் அடிக்கடி மாறுபடுவதாகவும் உள்ளது. இத்தொடக்கம் படிப்படியாக ஆரம்பித்து மெதுவாகவும் நிகழலாம் அல்லது சில சோடி காய்களை பரிமாறிக் கொள்வதன் மூலமாக விரைவாகவும் நிகழலாம். எனினும் இறுதியாட்டம் நடு ஆட்டத்தினின்று பல்வேறு வேறுபட்ட பண்புகளை வழங்க முனைகிறது. அத்ற்கேற்ப வீரர்களும் பல்வேறு மூலோபாய தந்திரங்களில் ஈடுபடுகிறார்கள். குறிப்பாக இரு வீரர்களின் காலாட்களும் ஆட்டத்தில் முக்கியத்துவம் பெற்று எப்படியாவது சதுரங்கப் பலகையின் எட்டாவது வரிசைக்கு முன்னேறி பதவியேற்றம் பெற முயற்சிக்கிறார்கள். நடு ஆட்டத்தில் எதிரியிடம் சரணடைதல் என்ற அச்சுறுத்தலால் பாதுகாக்கப்பட்ட ராசா இறுதியாட்டத்தில் வலிமையுடன் நிற்கிறார். சதுரங்கப் பலகையின் நடுப்ப்குதிக்கு அவரை அழைத்து வந்து பயனுள்ள தாக்கும் வீரராகவும் பயன்படுத்தப்படுகிறார்.  
அதேசமயம் சதுரங்க விளையாட்டின் திறப்புக் கோட்பாடுகளின் பிரபலம் மற்றும் வீழ்ச்சி காரணமாக அடிக்கடி மாற்றம் பெறும் திறப்புக் கோட்பாடுகள், நடு ஆட்டத்தில் இடம்பெறும் காய்களின் இருப்பிடங்களுக்கு புதுப்புது வாய்ப்புகள் தந்து வேறுபடுத்துகின்றன. ஆனால் இறுதியாட்டக் கோட்பாடுகள் மாறாமல் இருக்கின்றன. மேலோட்டமாகப் பார்ப்பதற்குத் தோற்பது போலத் தெரியும் வெள்ளை நிறக்காய்களை அமைத்து வெற்றி அல்லது சமநிலை ஏற்படுத்தும் தீர்க்கப்பட்ட நகர்வுகள் மூலம் இறுதியாட்டக் கோட்பாடுகளை பலர் தொகுத்துள்ளனர்.  
பொதுவாக சதுரங்க இறுதியாட்டங்களில் வெற்றி பெறுவதற்கு ஏற்ற வலுவான நிலையில் உள்ளவர் ( சதுரங்கப் பலகையில் எஞ்சிநிற்கும் காய்களின் மொத்த புள்ளிகள் கணக்கின் அடிப்படையில் ) எதிரியின் புள்ளிகள் கணக்கை மேலும் குறைப்பதற்காக காலாட்கள் தவிர்த்து மற்ற காய்களின் பரிமாற்றம் செய்துகொள்ள முயற்சிக்க வேண்டும். இந்தப் பரிமாற்றம் வெள்ளைக் காய்களுடன் ஆடுபவர் பெற்ற கூடுதல் பலத்தை வெற்றியாக மாற்றும். எதிர்த்து ஆடும் வீரர் இந்த மாற்றம் நிகழாமல் தடுக்க பாடுபடுவார்.  
இறுதியாட்டத்தில் எஞ்சி நிற்கும் காய்களைப் பொறுத்து இறுதியாட்டங்களைப் பலவாறு வகைப்படுத்தலாம். இறுதியாட்டங்களின் சில பொதுவான வகைகள் இங்கு விவாதிக்கப்படுகின்றன.
# சதுரங்க இறுதியாட்டம்

## பிரிவுகள்

சதுரங்க இறுதியாட்டம் மூன்று நிலைகளாகப் பிரிக்கப்படுகிறது. :  
கருத்தியலான இறுதியாட்டம் – சதுரங்கப் பலகையில் காய்கள் எங்கெங்கே அமைந்திருந்தால் அந்த ஆட்டத்தை முடிவுக்கு கொண்டுவந்து எவ்வாறு வெற்றிபெற முடியும் என்பதற்கான நகர்வுகளின் வரிசை முறை சரியாக அறியப்பட்டும் நன்கு பகுப்பாய்வு செய்யப் பட்டவைகளாகவும் அமைந்துள்ள கருத்துகளின் தொகுப்பு முதல் வகையாகும். நன்கு அறியப்பட்ட கோட்பாட்டு நிலையில் காய்கள் அமைந்துவிட்டால் அந்த ஆட்டத்தை முடிப்பதற்கு சிற்சில நுணுக்கங்கள் தெரிந்து வைத்திருத்தல் போதுமானது.  
செயல்முறை இறுதியாட்டம் – வீரர்களுக்கிடையில் நடந்து கொண்டிருக்கும் ஆட்டத்தின் இறுதிக் கட்டத்தில் சதுரங்கப் பலகையில் காய்கள் புதிய அமைவிடங்களில் பொருந்தி நின்று இறுதியாட்டம் தொடங்குவது இரண்டாம் நிலையாகும். ஆடும் வீரர் தன்னுடைய திட்டமிட்ட திறமையான நகர்த்தல்கள் மூலம் கோட்பாடுகளில் தீர்வு செய்யப்பட்ட அமைவிடங்களுக்கு காய்களை நகர்த்திச் சென்று ஆட்டத்தின் போக்கை கோட்பாட்டை நோக்கி வழிமாற்றி வெற்றியை வசப்படுத்தும் செயல்முறைகள் இந்நிலையில் அடங்கும். .  
கலைத் திறனுடைய இறுதியாட்டம் (ஆய்வுகள்)-
இறுதியாட்டக் கருத்தியலில் திட்டமிடப்பட்ட அமைவு நிலைகளில் மறைந்து கொண்டிருக்கும் ஐயப்பாடான மற்றும் சிக்கல்கள் நிறைந்த சிக்கல்களை கண்டறிதலும் தீர்வுசெயதலும் மூன்றாம் நிலையில் அடங்கும் (போர்டியச் மற்றும் சார்க்கோசி 1981: vii).
பொதுவாக இந்தக் கருத்துகள் ஆய்வுகளைக் கருதவில்லை.
# டோர்டோசா பெருங்கோவில்

டோர்டோசாவின் **புனித மேரி பெருங்கோவில்** என்பது எசுப்பானியாவின் காத்தலோனியாவின் டோர்டோசாவில் அமைந்துள்ள ஒரு பெருங்கோவிலாகும். இந்தப் பெருங்கோவிலின் தற்போதைய அமைவிடம் நகரத்தின் பழைய தலைமையிடத்தின் மத்தியில் உள்ளது.
# டோர்டோசா பெருங்கோவில்

## அமைப்பு

இதன் கட்டுமானப் பணிகள் 1347 இல் ஆரம்பமானது. இது பழைய ரோமனெஸ்க் பெருங்கோவிலின் இடிபாடுகளின் மேல் அமைக்கப்பட்டுள்ளது. இந்தப் பெருங்கோவில் கட்டுமானங்கள் இரண்டு நூற்றாண்டுகளின் பின்னரே முடிவடைந்தது. இது பெனிடோ டல்குவரே ஆல் வடிவமைக்கப்பட்டது. இந்தத் தேவாலயம் கோதிக் கட்டடக்கலையின் அமைப்பிலும் பரோக் கட்டடக்கலை அமைப்பிலும் அமைக்கப்பட்டுள்ளது.
# கேசுதெல்லோ பெருங்கோவில்

**புனித மேரி இணைப் பேராலயம்** (*Co-cathedral of Saint Mary*, ) எசுப்பானியாவின் வாலென்சிய தன்னாட்சிப் பகுதியில் உள்ள *கேசுதெல்லோ டெ லா பிளானா*வில் அமைந்துள்ள பெருங்கோவில் ஆகும்.
# கேசுதெல்லோ பெருங்கோவில்

## வெளி யிணைப்புகள்

- Diocese of Segorbe-Castelló
- Co-cathedral website
- Co-cathedral at *Campaners.com*
# ஆய்லரின் முற்றொருமை

கணிதத்தில் **ஆய்லரின் முற்றொருமை** (*Euler's identity*)  
:<math>e^{i \pi} + 1 = 0</math> எனும் சமன்பாடு ஆகும்.  
இதில்:
:**** என்பது ஆய்லர் மாறிலி; இயல் மடக்கையின் அடிமானம்,
:**** என்பது கற்பனை அலகு; <sup>2</sup>&nbsp;= −1, and
:**** என்பது ஒரு வட்டத்தின் சுற்றளவுக்கும் அதன் விட்டத்துக்குமான விகிதம்.  
கணிதவியலாளர் ஆய்லரின் பெயரால் இம் முற்றொருமை ”ஆய்லரின் முற்றொருமை” என அழைக்கப்படுகிறது. இம் முற்றொருமை, **ஆய்லரின் சமன்பாடு** என்றும் அழைக்கப்படுகிறது.
# ஆய்லரின் முற்றொருமை

## விளக்கம்

ஆய்லரின் வாய்ப்பாடு]]
சிக்கலெண் தளத்தில் வரையறுக்கப்படும் ஆய்லரின் வாய்ப்பாட்டின் சிறப்பு வகையாகவே ஆய்லரின் முற்றொருமை அமைகிறது.  
;ஆய்லரின் வாய்ப்பாடு  
ஏதேனுமொரு மெய்யெண் எனில்:
: <math>e^{ix} = \cos x + i\sin x \,\!</math>
இங்கு முக்கோணவியல் சார்புகளான *sine* , *cosine* இரண்டும் ரேடியனில் தரப்படுகின்றன.  
&nbsp;=&nbsp;** எனும்போது ஆய்லரின் வாய்ப்பாடு ஆய்லரின் முற்றொருமையாகிறது.  
&nbsp;=&nbsp;** என ஆய்லரின் வாய்ப்பாட்டில் பிரதியிட,
: <math>e^{i \pi} = \cos \pi + i\sin \pi.\,\!</math>  
மேலும் <math>\cos \pi = -1 ,\sin \pi = 0 \, \! </math> என்பதால்,
: <math>e^{i \pi} = -1 + 0 i\,\!</math>
: <math>e^{i \pi} = -1 \,\!</math>
: <math>e^{i \pi} +1 = 0.\,\!</math> (ஆய்லரின் முற்றொருமை)
# ஆய்லரின் முற்றொருமை

## சிறப்புகள்

- அடிப்படைக் கணிதச் செயல்களான கூட்டல், பெருக்கல், அடுக்கேற்றம் ஆகிய மூன்று செயல்களும் இம் முற்றொருமையில் ஒவ்வொன்றும் ஒரேயொரு முறை காணப்படுகின்றன.
- ஐந்து அடிப்படைக் கணித மாறிலிகளை இணைக்கிறது:
- கூட்டல் சமனியான எண் 0.
- பெருக்கல் சமனியான எண் 1.
- ஒரு வட்டத்தின் சுற்றளவுக்கும் விட்டத்துக்குமான விகிதமாக அமையும் ( = 3.14159265...)
- இயற்மடக்கையின் அடிமானமான ( = 2.718281828...).
- கற்பனை அலகு
- கணித எழுத்தாளர் கான்ஸ்டன்ஸ் ரீட் (Constance Reid), ஆய்லரின் முற்றொருமையை “கணிதத்திலேயே மிக அதிகமாகப் புகழ்பெற்ற வாய்ப்பாடு” என்று கூறியுள்ளார்.
- 1990 இல் *தி மேத்தமெட்டிகல் இண்டெலிஜென்சர்* (The Mathematical Intelligencer) நடத்திய வாக்கெடுப்பில் ஆய்லரின் முற்றொருமை, "கணிதத்தின் மிக அழகிய தேற்றம்" என்ற பெயர் பெற்றது.
- *பிசிக்கிஸ் வொர்ல்டு* 2004 இல், வாசகர்களிடையே நடத்திய வாக்கெடுப்பில் மின்காந்தவியலின் மாக்சுவெல்லின் சமன்பாடுகள், ஆய்லரின் முற்றொருமை இரண்டும் சமமாக "எப்பொழுதும் மீப்பெரு சமன்பாடு" என்ற பட்டத்தைப் பெற்றன.
# ஆய்லரின் முற்றொருமை

## பொதுமைப்படுத்தல்

எண் 1 இன் *n*ஆம் மூலங்களின் கூடுதல் சுழி (*n* > 1) என்ற முற்றொருமையின் சிறப்புவகையாகவும் ஆய்லரின் முற்றொருமை உள்ளது:  
:<math>\sum_{k=0}^{n-1} e^{2 \pi i k/n} = 0 .</math>  
இதில் **&nbsp;= 2 எனப் பதிலிட்டால் ஆய்லரின் முற்றொருமை கிடைக்கிறது:  
**&nbsp;= 2 எனப் பதிலிட,
:<math>\sum_{k=0}^{1} e^{\pi i k} = 0</math>
:<math>\Rightarrow e^{0} + e^{\pi i } = 0</math>
:<math>\Rightarrow 1 + e^{\pi i } = 0</math> (ஆய்லரின் முற்றொருமை)
# ஆய்லரின் முற்றொருமை

## வரலாறு

1748 இல் வெளியிடப்பட்ட ஆய்லரின் *Introductio in analysin infinitorum* என்ற அவரது புத்தகத்தில் இந்த முற்றொருமை காணப்பட்டதாகக் கூறப்பட்டது. எனினும் அவர் இது குறித்து எதுவும் தெரிவிக்காததால் அம்முற்றொருமையைக் கண்டுபிடித்தது ஆய்லர்தானா என்பதும் கேள்விக்குரியதாகிறது. (மேலும் ஆய்லர் தனது புத்தகத்தில் (*Introductio*) குறிப்பிட்டது , *கொசைன்* , *சைன்* ஆகிய மூன்றையும் சிக்கலெண் தளத்தில் தொடர்புபடுத்தும் ஆய்லரின் வாய்ப்பாடாகும். ரோஜர் கோட்சு என்ற ஆங்கிலக் கணிதவியலாளரும் இவ் வாய்ப்பாட்டினை அறிந்திருந்தார். ஆய்லர் இதனைத் தனது சக சுவிஸ் கணிதவியலாளர் ஜோகன் பெர்னௌலி வாயிலாக அறிந்திருக்கக் கூடும் என்ற கருத்தும் உள்ளது.)
# கௌதம் கார்த்திக் (நடிகர்)

**கௌதம் கார்த்திக்** (பிறப்பு: 12 செப்டம்பர் 1989) தமிழ்த் திரைப்பட நடிகராவார். கௌதம் கார்த்திக், மணிரத்தினம் இயக்கிய கடல் திரைப்படத்தில் நாயகனாக அறிமுகமானார். இந்தத் திரைப்படத்தில் கௌதம் கார்த்திக், இராமநாதபுரத்தைச் சேர்ந்த ஒரு மீனவனாகத் தோன்றினார்.
# கௌதம் கார்த்திக் (நடிகர்)

## வாழ்க்கைக் குறிப்பு

இவர் பிரபலத் தமிழ் நடிகர் கார்த்திக்கின் மகனும் மறைந்த நடிகர் முத்துராமனின் பேரனுமாவார். இவர் தனது பள்ளிப் படிப்பை ஹெப்ரோன் பள்ளி, ஊட்டி, கிறிஸ்து பல்கலைக்கழகம் பெங்களூரில் முடித்தார். முக்குலத்தோர் இனத்தை சேர்ந்தவர். இவர் மஞ்சிமா மோகனை திருமணம் செய்துள்ளார்.
# கௌதம் கார்த்திக் (நடிகர்)

## தொழில்

2013ஆம் ஆண்டு மணிரத்தினம் இயக்கிய கடல் திரைப்படத்தில் நாயகனாக அறிமுகமானார். இவருக்கு ஜோடியாக நடிகை ராதாவின் இளைய மகள் **துளசி நாயர்** நாயகியாகவும், அர்ஜூன், அரவிந்த் சாமி, லெக்ஷ்மி மஞ்சு, தம்பி ராமையா போன்றோர் முக்கிய பாத்திரங்களிலும் நடித்துள்ளனர். இத்திரைப்படம் 2013 பிப்ரவரி 1 ஆம் தேதி உலகம் முழுவதும் வெளியிடப்பட்டது.  
இவர் தற்பொழுது சிப்பாய், **என்னமோ ஏதோ, வை ராஜா வை**, இந்திரஜித் போன்ற திரைப்படங்களில் நடித்துகொண்டு இருக்கின்றார். சிப்பாய் திரைப்படத்தில் இவருக்கு ஜோடியாக நடிகை லட்சுமி மேனன் நடிக்கின்றார்.
# கௌதம் கார்த்திக் (நடிகர்)

## நடித்த திரைப்படங்கள்

| ஆண்டு | திரைப்படம் | பாத்திரம் | குறிப்பு |
| --- | --- | --- | --- |
| 2013 | *கடல்* | தாமஸ் |  |
| 2014 | சிப்பாய் | ஜீவா | படப்பிடிப்பில் |
| 2014 | *என்னமோ ஏதோ* | படப்பிடிப்பில் |  |
| 2015 | *வை ராஜா வை* | திரைப்படம் |  |
| 2014 | இந்திரஜித் | } |  |
# மதுரை மதனகோபாலசுவாமி கோயில்

**மதுரை மதனகோபாலசுவாமி திருக்கோயில்** மதுரையில் அமைந்துள்ள வைணவத் திருக்கோயில்.
# மதுரை மதனகோபாலசுவாமி கோயில்

## தலவரலாறு

சிவபெருமான் பெரும் தவம் செய்தபோது எழுந்த அக்கினியைக் கண்டு அஞ்சிய தேவர்களைக் காக்க திருமால் வேணுகோபாலனாக எழுந்தருளி வேணு கானம் இசைத்தருள, சிவபெருமானின் உக்கிர தபசு குறைந்து மீனாட்சியம்மையை மணம் புரிந்து தம்பதிகளாக இத்தல இறைவனைக் கண்டு சென்றனர்.  
இத்திருத்தலத்தில் ஆண்டாள் மதனகோபாலரைக் கண்டு காதல் கொண்டதாகவும் கூறுவதுண்டு.
# மதுரை மதனகோபாலசுவாமி கோயில்

## கல்வெட்டுகள்

இத்திருக்கோயில் பதினாறாம் நூற்றாண்டில் மன்னர் விஸ்வநாத நாயக்கரால் கட்டப்பட்டது. இத்திருக்கோயிலின் புறச்சுவர்களிலுள்ள கல்வெட்டுகள் 1907 ஆம் ஆண்டு நகல் எடுக்கப்பட்டு தென்னிந்தியக் கல்வெட்டுத் தொகுதிகளில் 502 முதல் 511 வரையிலான எண்களாகப் பதிவு செய்யப்பட்டுள்ளன.  
கல்வெட்டுகளில் இத்தலத்து இறைவனுக்கு, திருத்துருத்தி மகாதேவர், ஏழுலக் முழுதுடையான், அழகிய மணவாளன் எனும் பெயர்கள் காணப்படுகின்றன.
# மதுரை மதனகோபாலசுவாமி கோயில்

## பிலடெல்பியாவில் இத்திருக்கோயிலின் தூண்கள்

அறுபது ஆண்டுகளுக்கும் முன்னர் அதிகப்படியாக, கவனிப்பாரில்லாமல் இருந்த இத்திருக்கோயிலின் 36 பழம்தூண்கள் ஏலம் விடப்பட்டன. அமெரிக்காவின் கிப்சன் என்பவர் அவற்றை ஏலத்தில் எடுத்து அமெரிக்கா கொண்டு சென்றார். அவற்றை பயன்படுத்தி கோயில் மண்டபம் போன்ற அமைப்பை ஏற்படுத்தினார். பின்னர் அவ்வமைப்பை 1938 ஆம் ஆண்டில் அமெரிக்கக் கண்காட்சிக்கு வழங்கினார்.
# மதுரை மதனகோபாலசுவாமி கோயில்

## சிறப்புகள்

சக்கரத்தாழ்வார், துர்க்கை, நவக்கிரக சந்நதியும் அமைந்துள்ள கண்ணன் கோயில்.
# மதுரை மதனகோபாலசுவாமி கோயில்

## திருப்பணிகள்

- 1942 ஆம் ஆண்டு வசந்த மண்டபம் கட்டப்பட்டது.
- 9.6.1965 அன்று மாபெரும் குடமுழுக்கு விழா நடைபெற்றது.
- 29.5.1994 அஷ்ட பந்நன மகா சம்ப்ரோஷணம்.
# மதுரை மதனகோபாலசுவாமி கோயில்

## திருப்பணிகள்

### சௌராஷ்டிர பக்தர்கள்

கண்ணன் மேல் சௌராஷ்டிர சமூகத்தினர் மிகுந்த பக்தி கொண்டவர்களாதலால் இத்தல மூர்த்திகளுக்கு வேண்டிய ஆடைகளை அவர்களே வழங்கினர்.
# பாம்கே ஜான்சென்

**பாம்கே ஜான்சென்** (பிறப்பு: 5 நவம்பர் 1965) ஒரு நெதர்லாந்து நாட்டு நடிகை ஆவார். இவர் ஆங்கில மொழி திரைப்படங்களில் நடித்து வருகின்றார். இவர் எக்ஸ்-மென் திரைப்பட தொடர்களில் ஜீன் க்ரே என்ற கதாபாத்திரத்தில் நடித்ததன் மூலம் புகழ் பென்ற நடிகை ஆனார். அதை தொடர்ந்து எக்ஸ்-மென் 2, எக்ஸ்-மென் 3, ஹன்ஸல் அண்ட் க்ரேடெல், வோல்வரின்-2 உள்ளிட்ட பல திரைப்படங்களில் நடித்துள்ளார். இவர் பல தொலைக்காட்சி தொடர்களிலும் நடித்துள்ளார்.
# புரூஸ் டேவிசன்

**புரூஸ் டேவிசன்** (பிறப்பு: ஜூன் 28, 1946) ஒரு அமெரிக்க நாட்டு நடிகர் மற்றும் இயக்குநர் ஆவார். இவர் எக்ஸ்-மென் 2, எக்ஸ்-மென் 3 போன்ற பல திரைப்படங்களில் நடித்துள்ளார். இவர் பல தொலைக்காட்சி தொடர்களிலும் மற்றும் தொலைக்காட்சி திரைப்படங்களிலும் நடித்துள்ளார் என்பது குறிப்பிடத்தக்கது.
# ரெபேக்கா ரோமெயின்

**ரெபேக்கா ரோமெயின்** (*Rebecca Romijn*, பிறப்பு: நவம்பர் 6, 1972) ஒரு அமெரிக்க நாட்டு நடிகை மற்றும் விளம்பர நடிகை ஆவார். இவர் எக்ஸ்-மென் திரைப்பட தொடர்களில் ராவன் டர்க்ஹோல்மே என்ற கதாபாத்திரத்தில் நடித்துள்ளார். இவர் எக்ஸ்-மென், எக்ஸ்-மென் 2, எக்ஸ்-மென் 3 போன்ற பல திரைப்படங்களில் நடித்துள்ளார். இவர் தொலைக்காட்சி தொடர்களிலும் நடித்துள்ளார் என்பது குறிப்பிடத்தக்கது.
# டெருயெல் பெருங்கோவில்

**டெருயெல் பெருங்கோவில்** (Cathedral of Teruel) என்பது எசுப்பானியாவில் டெருயெல் எனும் இடத்தில் அமைந்துள்ள ரோமன் கத்தோலிகப் பெருங்கோவில் ஆகும். இவ்வாலயம் புனித மரியாளுக்கு உரித்தானது. முடேயர் எனும் ஒருவகைக் கட்டடக்கலைக்கு இவ்வாலயம் பிரசித்திபெற்றது. 1986 ஆம் ஆண்டு இவ்வாலயம் யுனெஸ்கோவினால் உலக பாரம்பரியக் களமாக அறிமுகப்படுத்தப்பட்டது.
# டெருயெல் பெருங்கோவில்

## வரலாறு

இரண்டாம் அல்ஃபொன்சொ எனும் மன்னனால் இவ்வாலயத்தின் கட்டுமானப் பணிகள் ஆரம்பமாயின. 13 ஆம் நூற்றாண்டில் மொரிஸ்கோ கட்டடவடிவமைப்பாளரான யுசாஃப் என்பவர் இவ்வாலயத்தை மீளமைத்தார். இங்குள்ள முடேயர் மணிக்கோபுரம் 1257 ஆம் ஆண்டில் கட்டிமுடிக்கப்பட்டது. 1538 ஆம் ஆண்டில் தேவாலயத்தின் நடுவில் ஒரு கூடம் ஒன்று (nave) கட்டப்பட்டது. 1587 ஆம் ஆண்டில் டெருயெல் திருச்சபை (Diocese of Teruel) எனும் பெயரில் ஒரு திருச்சபையும் ஆரம்பிக்கப்பட்டது.
# டெருயெல் பெருங்கோவில்

## கண்ணோட்டம்

இப்பெருங்கோயிலின் மணிக்கோபுரமானது எசுப்பானியாவில் பாதுகாக்கப்பட்டுவந்த மிகச்சிறந்த முடேயர் மணிக்கோபுரங்களில் ஒன்றாகும். இக்கோபுரம் சதுர வடிவார சமதரையயும் மூன்று அடுக்கு மாடிகளையும் கொண்டுள்ளது. இதன் உச்சியில் எண்கோண வடிவிலான ஒரு விளக்கு காணப்படுகின்றது.
# குடும்பப் பெயர்

**குடும்பப் பெயர்** என்பது, தற்காலத்தில் ஒருவருடைய பெயரில் சூட்டிய பெயருடன் சேர்த்து வழங்கப்படும் பெயர் ஆகும். இந்த வழக்கம் மேற்கு நாடுகளில் தொடங்கி இன்று உலகின் பல பாகங்களிலும் கைக்கொள்ளப்பட்டு வருகிறது. தொடக்கத்தில் உயர் குடும்பங்களைச் சேர்ந்தவர்கள் தங்கள் மரபுப் பெயர் அல்லது பட்டப் பெயர்களை சூட்டிய பெயர்களுடன் சேர்த்து வழங்கினர். இது **கூடுதல் பெயர்** என்னும் பொருளில், ஆங்கிலத்தில் *surname* என வழங்கப்பட்டது. இன்று குடும்பப் பெயர், கூடுதல் பெயர் இரண்டும் ஒரு பொருட் சொற்களாகவே பயன்பட்டு வருகின்றன. மேனாட்டு வழக்கில் குடும்பப் பெயர் முழுப் பெயரின் இறுதியில் வருவதால், இதை **இறுதிப் பெயர்** என்றும் அழைப்பது உண்டு. எனினும் பொதுவான ஐரோப்பிய வழக்கத்துக்கு மாறாகச் சில ஐரோப்பிய நாடுகளிலும், உருசியா, சீனா, சப்பான், கொரியா, மடகாசுக்கர், வியட்நாம் போன்ற நாடுகளிலும், இந்தியாவின் சில பகுதிகளிலும் இது சூட்டிய பெயருக்கு முன் வைக்கப்படுகிறது.  
உலகின் எல்லாப் பண்பாடுகளிலும் ஒருவரது பெயரில் சூட்டிய பெயர், குடும்பப் பெயர் எனக் கூறுகள் இருப்பதில்லை. பல பண்பாட்டினர், சூட்டிய பெயர் ஒன்றையே கொண்ட தனிப்பெயர் முறை கொண்டவர்களாக உள்ளனர்.  
கூடுதல் பெயர் அல்லது குடும்பப் பெயர் என்னும் கருத்துரு ஒப்பீட்டளவில் அண்மைக் காலத்தைச் சேர்ந்தது. இது மத்திய காலத்தில் வழக்கில் இருந்த துணைப்பெயர் அல்லது பட்டப்பெயர் வழக்கத்தில் இருந்து உருவானது. ஒருவருடைய தொழில் அல்லது வாழும் இடத்தை அடிப்படையாகக் கொண்டு துணைப்பெயர்கள் வழங்கப்பட்டன. ஒரே பெயரில் ஒன்றுக்கு மேற்பட்டோர் இருக்கும்போதே பெரும்பாலும் துணைப் பெயர்களின் தேவை ஏற்பட்டது.
# குடும்பப் பெயர்

## பெயர் ஒழுங்கில் குடும்பப் பெயர்

பெரும்பாலான மேல் நாட்டுப் பண்பாடுகளில் குடும்பப் பெயர் சூட்டிய பெயருக்குப் பின்னால் இறுதிப் பெயராக வரும். ஆனால், ஐரோப்பாவின் சில பகுதிகளிலும், உருசியா, சீனா, சப்பான், கொரியா, மடகாசுக்கர், வியட்நாம் போன்ற நாடுகளிலும், இந்தியாவின் சில பகுதிகளிலும் இது சூட்டிய பெயருக்கு முன் வைக்கப்படுகிறது. எனினும் சப்பான், தாய்லாந்து, அங் ஆங்க் போன்ற நாடுகளில், பெயர்களை இலத்தீன் எழுத்தில் எழுதும்போது மேல் நாட்டு முறைப்படி ஒழுங்கு மாற்றி குடும்பப் பெயரைப் பின் வைத்து எழுதுகின்றனர். பன்னாட்டுத் தொடர்புகளில் ஏற்படக் கூடிய சிக்கல்களைத் தவிர்ப்பதற்காகத் தற்காலத்தில், இந்த நடை முறையைப் பல பண்பாட்டினரும் கடைப்பிடிக்கின்றனர்.  
இந்தியாவின் பல பகுதிகளில் சாதிப் பெயரே கூடுதல் பெயராக வழங்கி வருகின்றது. *காமராச நாடார்*, *சரத் யாதவ்*, *சந்திரபாபு நாயுடு* போன்ற பெயர்கள் இதற்கு எடுத்துக்காட்டுகள். தமிழ் நாட்டில் சாதிப் பெயர்களைச் சேர்த்து வழங்கும் முறை தற்போது சட்டப்படி இல்லாமல் ஆக்கப்பட்டுள்ளது. தமிழ் நாடு உட்பட இந்தியாவின் சில பகுதிகளில், குடியேற்றவாத ஆட்சிக் காலத்தில் தந்தையின் பெயரை அல்லது ஊர்ப் பெயரை அல்லது இரண்டையும் கூடுதல் பெயராகச் சேர்த்துக்கொள்ளும் வழக்கமும் உருவானது. இம்முறையில் கூடுதல் பெயரைச் சூட்டிய பெயருக்கு முன் வைப்பதே வழக்கம்.
# பார்சிலோனா பெருங்கோவில்

**பார்சிலோனா பெருங்கோயில்** அல்லது **புனித எலுலேலியா பெருங்கோவில்** என்பது எசுப்பானியாவின் பார்சிலோனாவில் அமைந்துள்ள ஒரு பெருங்கோவில் ஆகும். புனித எலுலேலியா உரோமானியக் காலத்திலே இரத்த சாட்சியாக மறித்தவர் என நம்பப்படுகின்றது. இவரது உடல் இப்பெருங்கோவிலின் நிலவறையிலே உள்ளதாக கூறப்படுகின்றது. இது கோதிக் கட்டிடக்கலைக்குப் புகழ் பெற்றது. இவ்வாலயம் பார்சிலோனியா கத்தோலிக்க உயர்-மறைமாவட்டத்தின் பேராலயம் ஆகும். 13 ஆம் 15 ஆம் நூற்றாண்டுக் காலப்பகுதியில் இவ்வாலயம் கட்டப்பட்டது.  
இவாலயத்தினுள் உள்ள தோட்டத்தில் குளம் 1448 ஆம் ஆண்டு கட்டிமுடிக்கப்பட்டது. இதில் தற்போது பதின்மூன்று வெள்ளை நிற வாத்துக்கள் விடப்பட்டுள்ளன (எலுலேலியா கொலை செய்யப்படும் போது அவருக்கு வயது பதின்மூன்று).  
இவ்வாலய கூரையில் மிருகங்களின் சிற்பங்கள் காணப்படுகின்றன. அவை வீட்டு மற்று புராண ரீதியான மிருகங்களின் சிற்பங்கள் ஆகும்.
# தாய்வழிப் பெயர்

**தாய்வழிப் பெயர்** (*matronymic*) என்பது, தாய், பாட்டி, அல்லது பெண் மூதாதையர் ஒருவரின் பெயரை அடிப்படையாகக் கொண்ட பெயரைக் குறிக்கும். இது தந்தைவழிப் பெயருக்கு நிகரான பெண்பாற் பெயர் முறை. ஆண்வழிச் சமுதாய முறையையே பெரும்பாலாகக் கொண்ட தற்காலத்தில் தாய்வழிப் பெயர்கள் மிகவும் அரிதாகவே காணப்படுகின்றன. முன்னர் திருமணம் ஆகாத பெண்களுக்குப் பிறக்கும் குழந்தைகளுக்குத் தாய்வழி இறுதிப் பெயர்களைப் பயன்படுத்தும் வழக்கம் இருந்தது. ஒரு குடும்பத்தில் ஆண்களைவிடப் பெண்கள் புகழ் பெற்றவர்களாகவும், ஆற்றல் பெற்றவர்களாகவும் இருக்கும் போதும் அவர்களது வழியினர் குறித்த பெண்களின் பெயரைத் தழுவிய தாய்வழிப் பெயரைக் கொள்வதும் உண்டு.
# தாய்வழிப் பெயர்

## தாய்வழிப் பெயர் முறைகள்

தென்னிந்தியாவிலும், நேபாளத்திலும் வாழும் சில தாய்வழிச் சமூகங்களில் தாய்வழிப் பெயர்களைக் கொள்ளும் முறை உள்ளது. கேரளாவிலும் இம்முறை இருப்பதாகத் தெரிகிறது.
# தந்தைவழிப் பெயர்

**தந்தைவழிப் பெயர்** (*patronym*, அல்லது *patronymic*) என்பது ஒருவர் தனது தந்தை, பாட்டன் அல்லது ஆண் மூதாதை ஒருவரின் பெயரை அடிப்படையாகக் கொண்ட பெயர் ஆகும். இது தாய்வழிப் பெயருக்கு நிகரான ஆண்பாற் பெயரிடல் முறை ஆகும். உலகின் பல்வேறு பண்பாடுகளில் இம்முறை வழக்கில் இருந்து வருகிறது. பல நாடுகளில் இது ஒரு சட்டப்படியான தேவையாகவும் உள்ளது. எனினும் இம்முறை வழக்கில் இருந்த உலகின் பல பகுதிகளில் இது தந்தைவழிக் குடும்பப் பெயர் முறையாக மாறிவிட்டது.
# தந்தைவழிப் பெயர்

## வரலாறு

உலகின் பல்வேறு பகுதிகளில் தந்தைவழிப் பெயர் முறையே குடும்பப் பெயருக்கு முற்பட்டதாக இருந்துள்ளது. செல்ட்டிய, ஆங்கில, ஐபீரிய, இசுக்கன்டினேவிய, ஆர்மேனிய, சிலாவியக் குடும்பப் பெயர்கள் பல தந்தைவழிப் பெயர்களில் இருந்தே தோற்றம் பெற்றன. எடுத்துக்காட்டாக, *வில்லியம்சன்*, *வில்சன்* ஆகிய குடும்பப் பெயர்கள் *வில்லியத்தின் மகன்* என்பதில் இருந்து தோன்றியது. இது போலவே, *பெர்னான்டஸ்* என்பது *பெர்னான்டோவின் மகன்*, *கார்ல்சன்* என்பது *கார்லின் மகன்*, *பெட்ரோவ்* என்பது *பீட்டரின்* போன்ற பொருள் கொண்டவை.
# தந்தைவழிப் பெயர்

## பயன்பாடு

தந்தைவழிப் பெயர்கள் இந்தியாவின் பல பகுதிகளிலும், பாகிசுத்தானிலும் பயன்பாட்டில் உள்ளன. இலங்கையிலும், இந்தியாவிலும் வாழும் தமிழரிடையேயும் இவ்வழக்கம் பரவலாக உள்ளது. எடுத்துக்காட்டாக *சுப்பிரமணியன்* என்பவருக்குப் பிறக்கும் மகனுக்கு *சிவநேசன்* எனப் பெயர் இட்டால் அவரது முழுப் பெயர் *சுப்பிரமணியன் சிவநேசன்* ஆகும். சிவநேசனுக்குப் பிறக்கும் மகன் *செந்தில்* எனப் பெயர் பெற்றால் அவனது முழுப் பெயர் *சிவநேசன் செந்தில்* என்று எழுதப்படும். இவ்வாறே ஒவ்வொருவரும் தனது தந்தையின் பெயரைத் தன்னுடைய பெயருடன் சேர்த்து வழங்குவர். குடும்பப் பெயர் முறையைப் போல் அன்றி இம்முறையில் ஒரு பெயர் தலைமுறைகளாகத் தொடர்ந்து வருவதில்லை.
# படஜோச் பெருங்கோவில்

**புனித திருமுழுக்கு யோவான் உயர்மறைமாவட்டப் பேராலயம்** அல்லது **படஜோச் பெருங்கோவில்** (எசுப்பானியா: Catedral metropolitana de San Juan Bautista de Badajoz) என்பது மேற்கு எசுப்பானியாவில் படஜோச் எனும் இடத்தில் அமைந்துள்ள ஒரு உரோமன் கத்தோலிக்கத் தேவாலயம் ஆகும். மெரிடா படஜோச் உயர்மறைமாவட்ட பேராலயம் இது ஆகும்.  
இப்பெருங்கோவில் கிட்டத்தட்ட கோட்டை ஒன்றைப்போன்றது. இதன் சுவர்கள் மற்றும்தூண்கள் மிகவும் பலமானவை. இங்கு சதுரவடிவிலான ஒரு மணிக்கோபுரமும் காணப்படுகிறது. இதன் ஒவ்வொரு பக்கங்களும் 11 மீற்றர் நீளமுடையதாகவும், 14 மீற்றர் உயரமுடையதாகவும் காணப்படுகிறது.
# அல்முடெனா பெருங்கோவில்

**அல்முடெனா பெருங்கோவில்** (எசுப்பானியா:Catedral de la Almudena) என்பது எசுப்பானியாவின் மத்ரித் நகரில் அமைந்துள்ள உரோமன் கத்தோலிக்கத் ஆலயம் ஆகும். இது மலை உச்சி ஒன்றில் அமைந்துள்ளது. இதையடுத்து மாட்ரிட்டின் அரண்மனை அமைந்துள்ளது.  
இது 1879 ஆம் ஆண்டில் வடிவமைக்கப்பட்டது. எனினும் இதன் வடிவமைப்புத்திட்டம் மாற்றப்பட்டு 13 ஆம் நூற்றாண்டில் கட்டப்பட்ட தேவாலயம் போல் தோன்றுமளவுக்கு இதனை வடிவமைத்தனர். இதன் கட்டுமானப்பணிகள் 1882 ஆம் ஆண்டில் ஆரம்பிக்கப்பட்டது, எனினும் எசுப்பானிய உள்நாட்டுப் போரினால் இதன் கட்டுமானப்பணிகள் தடைப்பட்டன. 1880ஆம் ஆண்டுகளிலும் இது கட்டி முடிக்கப்படவில்லை. பின்னர் 1993 ஆம் ஆண்டில் திருத்தந்தை இரண்டாம் அருள் சின்னப்பர் இப்பெருங்கோயிலினை நேர்ந்தளித்தார்.
# திராவிட இயக்கம் - புனைவும் உண்மையும் (நூல்)

**திராவிட இயக்கம் - புனைவும் உண்மையும்** நூல் மலர்மன்னன் எழுதி கிழக்கு பதிப்பகத்தால் வெளியிடப்பட்ட நூல்.தமிழகத்தின் அரசியலை மாற்றி அமைத்ததாக அனைவரும் நம்பும் திராவிட இயக்கம் என்ற ஒன்று இருந்ததா என்ற கேள்வியுடன் ஆரம்பித்து திராவிடர் எனும் வார்த்தையே தமிழல்ல என்று கூறி, திராவிட அரசியலே நடந்தது என்று ஆராயும் நூல்.
# 969 இயக்கம்

**969 இயக்கம்** (*969 Movement*) என்பது பௌத்தர்களைப் பெரும்பான்மையாகக் கொண்ட பர்மாவில் இசுலாமியப் பரம்பலை எதிர்க்க உருவாக்கப்பட்ட ஒரு தேசியவாத அமைப்பாகும். பர்மாவின் சர்ச்சைக்குரிய பௌத்த மதகுரு அசின் விராத்து தேரர் இதன் தலைவராக இருந்து செயற்படுகிறார். இவ்வியக்கம் பர்மாவிலும், வெளியிலும் பலத்த தாக்கத்தை ஏற்படுத்தியது. பன்னாட்டு ஊடகங்களில் பெரும் விமரிசனத்துக்குள்ளாகியது.
# 969 இயக்கம்

## பெயர்க் காரணம்

969 என்ற மூன்று எண்கள் புத்தரின் ஒழுக்கம், பௌத்தக் கொள்கைகள், பௌத்த சமூகம் ஆகியவற்றைக் குறிக்கிறது." இவற்றில் முதலாவது 9 என்ற எண் கௌதம புத்தரின் ஒன்பது சிறப்புப் பண்புகளையும், 6 இலக்கம் புத்தரின் அறம் பற்றிய ஆறு சிறப்புக் கூறுகளையும், கடைசி 9 இலக்கம் பௌத்த சங்கத்தின் (துறவிகள்) ஒன்பது சிறப்புக் கூறுகளையும் குறிக்கிறது. இந்த சிறப்புக் கூறுகள் புத்தரின் திரிரத்தினங்கள் எனக் கூறப்படுகிறது.
# 969 இயக்கம்

## முன்னெடுப்புகள்

பௌத்த மதப் பெண்கள் உள்ளூர் அதிகாரிகளின் ஒப்புதல் இல்லாமல் பௌத்தரல்லாத ஆண்களைத் திருமணம் முடிக்கத் தடை செய்யக் கோரும் சட்டத்தைக் கொண்டு வர 969 இயக்கம் பரப்புரையை மேற்கொண்டுள்ளது.
# 969 இயக்கம்

## பொது பல சேனாவுடன் கூட்டு

2014 செப்டம்பர் 29 இல் இலங்கையின் பொது பல சேனா என்ற பௌத்த கடும்போக்கு அமைப்பு கொழும்பில் நடத்திய சங்க மாநாட்டில் 969 இயக்கத்தின் தலைவர் அசின் விராத்து தேரர் கலந்து கொண்டு உரையாற்றினார். தீவிரவாதமற்ற ஆசியப் பிராந்தியம் ஒன்றை உருவாக்கும் குறிக்கோளுடன் இரு இயக்கங்களுக்கும் இடையே ஓர் ஒப்பந்தம் கையெழுத்திடப்பட்டது. புத்தசாசனத்தைப் பாதுகாக்கும் பொருட்டு தாம் ஒன்றிணைந்திருப்பதாக விராத்து தேரர் குறிப்பிட்டார்.
# ஸர்மிளா செய்யித்

**ஸர்மிளா செய்யித்***(Sharmila Seyyid)* ஒரு இலங்கை முஸ்லிம் எழுத்தாளர், பத்திரிகையாளர், சமூக செயற்பாட்டாளரும் ஆவார்.
# ஸர்மிளா செய்யித்

## சமூகப் பணியும் எழுத்துப் பணியும்

ஸர்மிளா பத்திரிகையாளராகவும் சமூக செயற்பாட்டாளராகவும் பணியாற்றியுள்ளார். இவர் 2009ஆம் ஆண்டு சமூக மேம்பாட்டு அமைப்பு ஒன்றை உருவாக்கினார். மேலும், தனது சகோதரியுடன் இணைந்து ஏராவூரில் ஒரு பள்ளியை நடத்தினார்.  
2019 இலங்கை ஈஸ்டர் குண்டுவெடிப்பு சம்பவத்திற்குப் பிறகு இவர் இலங்கையை விட்டு வெளியேறினார். இரண்டு மாதக் காலம் ஆர்ட் ஓமி நுழைவுத் திட்டத்தில் இருந்தார். பின்னர் இந்தியா, தாய்லாந்து போன்ற இடங்களில் வசித்தார். 2023 ஆண்டின் தொடக்கத்தில் இவர் ஐக்கிய நாடுகளின் கூட்டமைப்பில் இணைந்து பணியாற்ற தொடங்கினார்.
# ஸர்மிளா செய்யித்

## எழுதிய நூல்கள்

- சிறகு முளைத்த பெண்
- உம்மத்
- ஒவ்வா
- எங்கள் விருப்பத்திற்கு எதிராக
- மறுப்பும் உயிர்ப்பும்
- உயிர்த்த ஞாயிறு
- பணிக்கர் பேத்தி
- சிவப்புச் சட்டை சிறுமி
# டெராசா பெருங்கோவில்

**டெராசாவில் உள்ள தூய ஆவி பெருங்கோவில்** அல்லது **டெராசா பெருங்கோவில்** (கத்திலன்: Catedral de Terrassa, Catedral del Sant Esperit, எசுப்பானியம்: Catedral de Tarrasa, Catedral del Espírito Santo) என்பது எசுப்பானியாவில் உள்ள உரோமன் கத்தோலிக்கப் பெருங்கோவில் ஆகும். இது எசுப்பானியாவின் டெராசா எனும் இடத்தில் அமைந்துள்ளது. இது தான் டெராசா மறைமாவட்டத்தின் பேராலயமாகும் ஆகும். இதன் கட்டுமானப்பணிகள் 1514 ஆம் ஆண்டில் துவங்கி 1616 ஆம் ஆண்டில் கட்டிமுடிக்கப்பட்டது.
# தில்லை கோவிந்தராஜன்

**தில்லை கோவிந்தராஜன்** (பிறப்பு: சனவரி 24, 1966) தஞ்சாவூரைச் சேர்ந்த கல்வெட்டு ஆய்வாளர்களில் ஒருவர் ஆவார்.
# தில்லை கோவிந்தராஜன்

## பணி

கடலூர் மாவட்டம் சிதம்பரம் வட்டம் தெ.நெடுஞ்சேரிப்புத்தூரில் 24.1.1966இல் பிறந்த இவர் தற்போது தஞ்சாவூரில் ஆசிரியப் பணியாற்றிக் கொண்டு தமிழகத்தில் குறிப்பாக தஞ்சாவூர் மாவட்டத்திலும் அருகில் உள்ள பகுதிகளிலும் பல புதிய கல்வெட்டுகளையும், சிலைகளையும் கண்டுபிடித்துள்ளார். இவரது கண்டுபிடிப்புகளில் சமண தீர்த்தங்கரர் சிலைகளும் அடங்கும். தற்போது இவர் பொந்தியாகுளம் ஊராட்சி ஒன்றிய தொடக்கப்பள்ளியில் தலைமையாசிரியராகப் பணியாற்றி வருகிறார்.
# தில்லை கோவிந்தராஜன்

## நூல், திட்டம்

- மன்னரும் மற்போரும்
- Jainism in Thanjavur District, Tamil Nadu, Nehru Trust for the Indian Collections at the Victoria and Albert Museum in London, New Delhi, May 2010
- விக்கிரம சோழனுலா (சிறப்புக்கேண்மை பதிப்பாசிரியர்), தஞ்சாவூர் மகாராஜா சரபோஜியின் சரசுவதி மகால் நூலகம் மற்றும் ஆய்வு மையம், தஞ்சாவூர், 2017
# தில்லை கோவிந்தராஜன்

## அண்மைக்கண்டுபிடிப்புகள்

### கல்வெட்டுகள், சிற்பங்கள்

- சோழர் காலக் காளாபிடாரி (பத்ரகாளி) சிற்பம்
- தஞ்சை அருகே குடவறை குகை கண்டுபிடிப்பு
- குளக்கரையில் சிலைகள் கண்டெடுப்பு ஆய்வாளர்கள் புது தகவல்
- தஞ்சைஅருகே கோயிலில் முதலாம் ராஜராஜசோழன் கல்வெட்டு கண்டுபிடிப்பு
- திருவையாறு வட கயிலாயம் கோயிலில் புராண கால சோழர் சிற்பம் கண்டுபிடிப்பு
- சிவன் கோவிலில் ராஜராஜன் சதய விழா சிற்ப காட்சி: ஆய்வாளர்கள் புது தகவல்
- பழையாறை கோயிலில் வீரன் தலைமீது சிவன் தாண்டவமாடும் சிற்பம்
# தில்லை கோவிந்தராஜன்

## அண்மைக்கண்டுபிடிப்புகள்

### சமணர் சிற்பம்

- செருமாக்கநல்லூர், தஞ்சாவூர் மாவட்டம்
- சுரைக்குடிப்பட்டி, தஞ்சாவூர் மாவட்டம்
- பஞ்சநதிக்குளம், வேதாரண்யம்
- தோலி, திருவாரூர் மாவட்டம்
# தில்லை கோவிந்தராஜன்

## வெளியிணைப்புகள்

- தில்லை கோவிந்தராஜன் வலைப்பூ
- திண்ணை, 15.6.2006
# விக்கிப்பீடியா:ஆலமரத்தடி/தொகுப்பு99

## சந்தேகம்

அண்மைய மாற்றங்கள் பக்கத்தில் விரைந்து நீக்கப்படும் வார்ப்புரு இடப்பட்ட கட்டுரைகளை தற்போது காணமுடியவில்லை, அனைத்து கட்டுரைகளும் விரிவாக்கம் செய்தாயிற்றா ?? --தினேஷ்குமார் பொன்னுசாமி (பேச்சு) 17:48, 8 சூன் 2014 (UTC)
:ஐப்ரல் 15 - மே 15, 2014 காலத்தில், மேம்படுத்தும் நோக்குடன் குறித்த கால வார்ப்புரு இடப்பட்ட பெரும்பாலான கட்டுரைகள் மேம்படுத்தப்பட்டு விட்டதால், அண்மைய மாற்ற அறிவிப்புகளை நிறுத்தி வைத்திருக்கிறேன். --இரவி (பேச்சு) 13:56, 14 சூன் 2014 (UTC)
# விக்கிப்பீடியா:ஆலமரத்தடி/தொகுப்பு99

## வேண்டுகோள்

:எனது பேச்சுப் பக்கத்திலும் இன்னும் சில பயனர்களின் பேச்சுப் பக்கத்திலும் Muthuppandy pandian பதித்த கருத்தினை இங்கு பதிவு செய்கிறேன் --மா. செல்வசிவகுருநாதன் (பேச்சு) 06:31, 18 சூன் 2014 (UTC)  
2014 ஜனவரி 11ஆம் தேதி தி இந்து தமிழ் நாளிதழின் துணை பதிப்பில் 4ஆம் பக்கத்தில் *ஆச்சரியமும் அதிர்ச்சியும்* என்ற தலைப்பில் '' தமிழ் விக்கிபீடியா இந்திய மொழிகளில் இரண்டாவது இடத்தில் உள்ளது என்று குறிப்பிடப்பட்டுள்ளது. ஆனால் தலைப்புகள் கொடுக்கப்படும் பட்சத்தில் குறைந்த அளவாவது ஆங்கிலத்திலிருந்து தமிழுக்கு மொழி மாற்று செய்யப்படுவதில்லை என்பது ஒரு வருத்தம். குறிப்பிட்டு சொல்ல வேண்டுமென்றால் (Disease) என்ற நோய் இதில் ஆங்கிலத்தில் எவ்வளவோ கொடுக்கப்பட்டுள்ளது ஆனால் தமிழில் சொர்ப்ப அளவே தமிழ் படுத்தப்பட்டுள்ளது. இந்த விசயம் பற்றி எல்லோரும் கவனத்தில் கொள்ள வேண்டுகிறேன்--Muthuppandy pandian (பேச்சு) 06:25, 18 சூன் 2014 (UTC)  
:இணையத்தில் தேடியபோது இந்தப் பக்கம் கிடைத்தது. --மா. செல்வசிவகுருநாதன் (பேச்சு) 07:36, 18 சூன் 2014 (UTC)
:Muthuppandy pandian உங்களின் பதிவைப் படித்ததும், அந்தப் பத்திரிகைதான் வருந்தியிருந்தது என நினைத்தேன். அது உங்களின் வருத்தம் என்பதனை இப்போது அறிந்தேன். வருந்தாதீர்கள், உங்களின் ஆதங்கம் எனக்குப் புரிகிறது. ஆனால், இந்த விசயத்தில் ஆங்கில விக்கியுடன் ஒப்பிடுதல் பொருத்தமற்றது என நான் கருதுகிறேன். அங்குள்ள பங்களிப்பாளர்களின் எண்ணிக்கையை நாம் பார்க்கவேண்டும். மேலும் ஆங்கிலத்தில் இல்லாத எவ்வளவோ நல்ல கட்டுரைகள் தமிழில்மட்டுமே உள்ளன என்பதும் உண்மை! உங்களைப் போன்ற தன்னார்வலர்களின் பங்களிப்பினால் தமிழ் மேலும் வளரும்--மா. செல்வசிவகுருநாதன் (பேச்சு) 07:46, 18 சூன் 2014 (UTC)
நீங்கள் சொல்லுவது சரிதான். ஆனாலும் இதில் ஒன்றை நாம் அனைவரும் கவனிக்க வேண்டும். ஆங்கில விக்கிக்கு இருப்பதுபோல் தமிழ் விக்கிக்கு பயனர் குறைவுதான் என்றாலும், முக்கியம் என்று மனதில் படும் விசயத்தையாவது தமிழ் படுத்தி கொடுத்தால் நன்றாக இருக்கும். இதுதான் என் ஆதங்கம்.--Muthuppandy pandian (பேச்சு) 07:52, 18 சூன் 2014 (UTC)  
== # தலைப்பு
1. தலைப்பு எழுத்துக்கள் ==
# விக்கிப்பீடியா:ஆலமரத்தடி/தொகுப்பு99

## Media Viewer is now live on this wiki

<div lang="en" dir="ltr">  
Greetings— and sorry for writing in English, please translate if it will help your community,  
The Wikimedia Foundation's Multimedia team is happy to announce that Media Viewer was just released on this site today.  
Media Viewer displays images in larger size when you click on their thumbnails, to provide a better viewing experience. Users can now view images faster and more clearly, without having to jump to separate pages — and its user interface is more intuitive, offering easy access to full-resolution images and information, with links to the file repository for editing. The tool has been tested extensively across all Wikimedia wikis over the past six months as a Beta Feature and has been released to the largest Wikipedias, all language Wikisources, and the English Wikivoyage already.  
If you do not like this feature, you can easily turn it off by clicking on "Disable Media Viewer" at the bottom of the screen, pulling up the information panel (or in your your preferences) whether you have an account or not. Learn more in this Media Viewer Help page.  
Please let us know if you have any questions or comments about Media Viewer. You are invited to share your feedback in this discussion on MediaWiki.org in any language, to help improve this feature. You are also welcome to take this quick survey in English, en français, o español.  
We hope you enjoy Media Viewer. Many thanks to all the community members who helped make it possible. - Fabrice Florin (WMF) (talk) 21:54, 19 சூன் 2014 (UTC)  
<small>--This message was sent using MassMessage. Was there an error? Report it!</small>
</div>
# விக்கிப்பீடியா:ஆலமரத்தடி/தொகுப்பு99

## கருத்துக்கள் தேவை
: இதனால், புள்ளி விபரங்கள் பயனற்றவை என்றோ, தமிழ் விக்கிப்பீடியா போதிய அளவுக்குத் தரம் கொண்டதாக உள்ளது என்றோ நான் கூறவரவில்லை. தமிழ் விக்கியின் தரத்தை மேம்படுத்துவதில் ஒருங்கிணைந்த, திட்டமிட்ட செயற்பாடுகள் பற்றி நாம் சிந்திக்க வேண்டும். குறிப்பாக குறைந்த பட்சக் கட்டுரை நிலைக்கான தகுதி, நல்ல கட்டுரைகளுக்கான தகுதிகள், குறுங்கட்டுரை வார்ப்புரு இடுவதற்கான நிபந்தனைகள், நீக்கல் வார்ப்புரு இடுவதற்கான நிபந்தனைகள், கட்டுரைகளை நீக்குவதற்கான நிபந்தனைகள் போன்ற பல்வேறு விடயங்கள் குறித்து முறையாகக் கலந்துரையாடி ஒருமித்த கருத்து எட்டப்படுவது அவசியம்.  
---மயூரநாதன் (பேச்சு) 08:57, 27 சூன் 2014 (UTC)
1. --≈ <font>**த<font color = "red">♥</font>உழவன்**</font><sup><font> **( கூறுக )** </font></sup> 10:58, 27 சூன் 2014 (UTC)
1. --✍ மொஹம்மத் இஜாஸ் ☪ ® (பேச்சு) 11:26, 27 சூன் 2014 (UTC)  
::குறுங்கட்டுரைகளை விரிவாக்கும் திட்டத்தின் ஒரு படியாக அண்மைய மாற்றங்கள் பகுதியில் காட்சிப்படுத்திய திட்டம் ஓரளவு நல்ல பயனைத் தந்தததாகவே கருதுகிறேன். இதனைத் தொடர்ந்து நடைமுறைப்படுத்தலாம்.--Kanags <sup>\உரையாடுக</sup> 11:53, 27 சூன் 2014 (UTC)
:::--ஸ்ரீகர்சன் (பேச்சு) 00:43, 28 சூன் 2014 (UTC)  
:இரவி மற்றும் மயூரநாதனின் கருத்துக்களுக்கு நன்றி! தேவை, முக்கியத்துவம் ஆகியவற்றின் அடிப்படையில் குறுங்கட்டுரைகளை இயன்றளவு விரிவாக்குவோம். --சிவகோசரன் (பேச்சு) 09:13, 29 சூன் 2014 (UTC)
# விக்கிப்பீடியா:ஆலமரத்தடி/தொகுப்பு99

## விக்கி மின்மினிகள் பயிற்சி

விக்கிப்பீடியாவுக்குப் புதிதாக வருபவர்களுக்கு எளிய பயிற்சிகள் தந்து வழிகாட்டிட விக்கி மின்மினிகள் என்ற முயற்சியைத் தொடங்கியுள்ளோம். ஒவ்வொரு நாளும் முகநூல் குழுவில் இதற்கான அறிவிப்புகளை வெளியிட்டுப் புதிய பங்களிப்பாளர்களைப் பெற முடிகிறதா என்று பார்க்கிறோம். இதற்கான பயிற்சிகளைப் பற்றி கருத்து தேவை. பார்க்க: விக்கிப்பீடியா பேச்சு:விக்கி மின்மினிகள்/பயிற்சி/நாள் 1#சில கருத்துகள். பயிற்சி உரை, படங்கள் எல்லாம் உடனடியாக உருவாக்க வேண்டியுள்ளதால் விரைந்து கருத்துகளைத் தருமாறு வேண்டுகிறேன். இப்பயிற்சியை மெருகூட்டி திரும்பத் திரும்ப பல்வேறு களங்களில் பயன்படுத்தலாம். --இரவி (பேச்சு) 17:56, 3 சூலை 2014 (UTC)
# விக்கிப்பீடியா:ஆலமரத்தடி/தொகுப்பு99

## உதவித் தொகை திட்டம்

பார்க்க: விக்கிப்பீடியா:உதவித்தொகை. முதல் முறை ஒருவருக்கு முறையாக பங்களிப்பு உதவித் தொகை வழங்க முற்படுகிறோம் என்பதால் அனைவரின் கவனத்தையும் பெற வேண்டி இங்கு இடுகிறேன். நன்றி.--இரவி (பேச்சு) 22:43, 6 சூலை 2014 (UTC)
# விக்கிப்பீடியா:ஆலமரத்தடி/தொகுப்பு99

## AWB CheckPage

I just made a mistake. I intended to create a CheckPage on Tamil Wiktionary, but created a page here. Please delete விக்கிப்பீடியா:AutoWikiBrowser/CheckPage. Sorry, Ganeshk (பேச்சு) 04:09, 14 சூலை 2014 (UTC)
: --ஜெயரத்தின மாதரசன் <sup><small>\உரையாடுக</small></sup> 05:40, 14 சூலை 2014 (UTC)
- நீங்கள் வந்தமைக்கு நன்றி. இங்கும் அது இருப்பதால் நன்மையே. இருக்கப் பரிந்துரைக்கிறேன். வேண்டிய மாற்றங்கள், தேவைப்படின் செய்யவும். --≈ <font>**த<font color = "red">♥</font>உழவன்**</font><sup><font> **( கூறுக )** </font></sup> 05:42, 14 சூலை 2014 (UTC)
# விக்கிப்பீடியா:ஆலமரத்தடி/தொகுப்பு99

## 10 ஆண்டு விழா அறிக்கையின் இறுதித் திகதி கடந்த சூலை 30, 2014 இல் முடிவடைகிறது

"This is just a reminder that your report is due 30 July 2014. If you will not be able to submit your report on time, it is important that you let us know now so we can work with you to make sure the report is submitted as close to the deadline as possible." என்று awang@wikimedia.org இருந்து கடிந்தம் ரவிக்கும் எனக்கும் வந்துள்ளது. இது ஒரு நினைவு மின்னஞ்சல் ஆகும். --Natkeeran (பேச்சு) 13:49, 17 சூலை 2014 (UTC)
:இங்கு சுட்டிக்காட்டியமைக்கு நன்றி, நற்கீரன். இறுதித் திகதி நினைவில் இருந்தது. அதற்கான பின்னணி வேலைகளையும் செய்து வந்தேன். ஆனால், இந்த மடல் என் கண்ணில் சிக்காமல் போயிருந்தது. விக்கிமீடியா குழுவினருக்குப் பதில் அனுப்பியுள்ளேன்.--இரவி (பேச்சு) 13:58, 17 சூலை 2014 (UTC)
# விக்கிப்பீடியா:ஆலமரத்தடி/தொகுப்பு99

## கட்டுரைகளில் தனியார் நிறுவனங்கள்

முன்பைக் காட்டிலும் தமிழ் விக்கியில் கட்டுரைகளின் ஆழம் அதிகரித்திருக்கிறது. உள்ளூர் வரையிலான தகவல்களை பலர் சேர்த்து வருகின்றனர். ஒரு சிற்றூரிலோ, நகரத்திலோ உள்ள பள்ளிகள், அரசு அலுவலகங்கள், கடைகள் போன்றவற்றை சேர்க்கின்றனர். தனியார் பள்ளிகள், கல்லூரிகள், கடைகள், அடிப்படை வசதி.ஆடம்பரம் தொடர்புடைய ஏனைய நிறுவனங்கள், அமைப்புகளின் பெயர்களையும் சேர்க்கின்றனர். இவற்றை விளம்பரம் எனக் கருதலாமா? இருக்கட்டுமா, நீக்க வேண்டுமா?
பின்குறிப்பு: கட்டுரையில் தனியார் நிறுவனப் பெயர்கள் மட்டுமே தரப்பட்டுள்ளன. விரிவான விளக்கம் இல்லை. தெளிவாக விளக்குங்கள். -தமிழ்க்குரிசில் (பேச்சு) 16:38, 25 சூலை 2014 (UTC)
:எடுத்துக்காட்டுக்கு, சில தொகுப்புகளைக் குறிப்பிட முடியுமா?--இரவி (பேச்சு) 19:54, 25 சூலை 2014 (UTC)
::தமிழ்க்குரிசில் ,இரவி பார்க்க. இவ்வாறு நிறுவனங்கள் பயனர் பக்கம் உள்ளன .--Commons sibi (பேச்சு) 06:51, 20 செப்டம்பர் 2014 (UTC) .
# விக்கிப்பீடியா:ஆலமரத்தடி/தொகுப்பு99

## குறுங்கட்டுரைகள் தொடர்பில் புதிய நடைமுறை உள்ளதா?
:::ஆங்கில விக்கிப்பீடியாவில் ஒரு நாட்டின் அரசியல் சாசனம் அளவுக்கு ஏராளமான விதிமுறைகளை எழுதி வைத்திருகிறார்கள். அவையே சில இடங்களில் ஒன்றுக்கு ஒன்று முரணாகவும் படித்துப் புரிந்து கொள்ளவும் சிரமமாக உள்ளன. தமிழ் விக்கிப்பீடியாவில் இருப்பன மிகச் சில விதிகள் தாம். அவற்றிலும் குழப்பம் வரும் இடங்களில் பங்களிப்பாளர்கள், நிருவாகிகளின் மதிப்பீட்டின் அடிப்படையில் முடிவெடுத்துச் செயற்படுவதை நல்லெண்ண நோக்கில் வரவேற்கிறோம். மாற்றுக் கருத்து உள்ள போது சுட்டிக் காட்டி உரையாடுகிறோம். இந்த உரையாடல்கள் தனிப்பட இல்லாமலும் தனிப்பட எடுத்துக்கொள்ளப்படாமலும் இருந்தால் போதுமானது. அதே போல, பொதுக் கருத்துக்கு ஏற்ப நமது செயற்பாடுகளை மீளப் பெற்றுக் கொள்ளவும் தயங்க வேண்டாம். நிருவாக அணுக்க நீக்கல் நடைமுறைகளை எவரேனும் முன்னெடுக்காத வரை, கருத்துகளைத் தத்தம் நிருவாக அணுக்கத் திறத்தின் மீதான விமரிசனமாக எடுத்துக் கொள்ளத் தேவையில்லை. குறிப்பாக, இத்தகைய பராமரிப்பு வார்ப்புருக்களை அனைத்துப் பயனர்களும் இடலாம் என்பதால் இது நிருவாகிகளுக்கே உரித்தான சிக்கலும் இல்லை. இந்த உரையாடலின் நோக்கம் ஒரு தரமான குறுங்கட்டுரையின் ஏற்றுக் கொள்ளக்கூடிய அளவு என்ன என்பதை வரையறுப்பதே. 3 வரிகள் ஆனாலும் சரி, 3 சொற்றொடர்கள் என்றாலும் சரி ஒரு கட்டுரையின் அடிப்படை தகவல் என்ன என்பதை வரையறுக்க போதுமானதாக இல்லை. இது குறித்து ஏற்கனவே நடந்த உரையாடலின் தொடர்ச்சியாக விக்கிப்பீடியா பேச்சு:அடிப்படை தகவல் பக்கத்தில் உரையாட வேண்டுகிறேன். நன்றி. --இரவி (பேச்சு) 11:50, 30 சூலை 2014 (UTC)  
: இந்த உரையாடலும், இதற்கு முன்னர் பல தடவைகளில் இடம்பெற்ற கலந்துரையாடல்களும், நீக்கல் வார்ப்புருவுக்குத் தகுதியுள்ள கட்டுரைகள் எவை என்ற பிரச்சினையைவிட தீர்வு காண வேண்டிய வேறு பிரச்சினைகளும் உள்ளன என்பதை உணர்த்துகின்றன. பிற பயனர்களுக்கு உரிய மதிப்பளிப்பது மிகவும் முக்கியமானது. விக்கிப்பீடியாவில் எல்லோரும் சமம் என்பதை யாரையும் எந்தமாதிரியும் நடத்தலாம் என்று பொருள் கொள்வது தவறானது. தயவு செய்து இந்தமாதிரியான கலாச்சாரத்தைத் தமிழ் விக்கிப்பீடியாவில் வளர விடவேண்டாம் என்று எல்லாப் பயனர்களையும் வேண்டிக் கேட்டுக்கொள்கிறேன். -- மயூரநாதன் (பேச்சு) 20:06, 30 சூலை 2014 (UTC)
--≈ <font>**த<font color = "red">♥</font>உழவன்**</font><sup><font> **( கூறுக )** </font></sup> 01:36, 31 சூலை 2014 (UTC)
::::எனது கருத்துகள்: (1) வயதிலும் கல்வியிலும் அனுபவத்திலும் மூத்தவர்கள், இளையோரிடம் நயம்பட உரைத்து அவர்களை மெருகேற்ற வேண்டும். (2) இளையோரும் ego பாராது, சுட்டிக்காட்டலை நன்மையாகக் கருதி, தம்மைத் திருத்திக்கொள்ளல் வேண்டும். (3) **தேவையற்ற** குத்தல்களையும், கேலிப் பேச்சுக்களையும் விடுத்து தமிழ் விக்கியின் வளர்ச்சிக்காக ஒருமித்தக் கருத்துகளை எட்டவேண்டிய பொறுப்பு அனைவருக்கும் உள்ளது. (4) 2011ஆம் ஆண்டின் இறுதிவாக்கில் தமிழ் விக்கியில் நான் சிறுகச் சிறுக இணைந்தபோது, கிடைத்த இனிமையான ஆதரவும்., நல்ல புரிந்துணர்வுகளும் மீண்டும் இங்கு நிலவாதா என்பதற்காக ஆவலுடன் காத்திருக்கிறேன்! --மா. செல்வசிவகுருநாதன் (பேச்சு) 03:17, 31 சூலை 2014 (UTC)
# விக்கிப்பீடியா:ஆலமரத்தடி/தொகுப்பு99

## வெளிவரவிருக்கும் திரைப்படங்கள்

வெளிவரவிருக்கும் திரைப்படங்கள் பற்றிக் கட்டுரைகள் எழுதுவது தமிழ் விக்கிப்பீடியாவில் தடை செய்யப்பட வேண்டும் என முன்மொழிகிறேன். விக்கிப்பீடியா ஒரு விளம்பர மேடை அல்ல. அதுமட்டுமல்ல இவ்வாறு எழுதப்பட்ட கட்டுரைகள் இற்றைப்படுத்தப்படாமல் பல ஆண்டுகளாகத் தேங்கியுள்ளன.--Kanags <sup>\உரையாடுக</sup>
:எந்த ஒரு குறிப்பிட்ட துறைக்கும் என்று தனிப்பட தடை தேவையில்லை. வெளிவருவதற்கு முன்பே முக்கியத்துவம், எதிர்பார்ப்பு பெறும் திரைப்படங்கள், நூல்கள் உள்ளிட்ட கலைப்படைப்புகள் உள்ளன. வழக்கமான விக்கி நெறிமுறைகளின் படி போதிய உள்ளடக்கம், தரம் இல்லையென்றால் குறித்த கால நீக்கல் வேண்டுகோள் இடலாம். பல ஆண்டுகளாக இவ்வாறு தேங்கியிருக்கும் கட்டுரைகளுக்கு பொருத்தமான மேம்பாட்டு வார்ப்புருவோ குறித்த கால நீக்கல் வார்ப்புருவோ இடலாம். --இரவி (பேச்சு) 10:23, 27 சூலை 2014 (UTC)
# விக்கிப்பீடியா:ஆலமரத்தடி/தொகுப்பு99

## ஓய்வில் உள்ள நிருவாகிகளின் நிருவாக அணுக்கம் குறித்த கொள்கை

ஓய்வில் உள்ள நிருவாகிகளின் நிருவாக அணுக்கம் குறித்த கொள்கை அறிவிப்பு தொழினுட்ப ஆலமரத்தடியில் வந்துள்ளது. ஆனால், நிறைய பேர் கவனிக்கவில்லை என்று எண்ணுகிறேன். சுருக்கமாக, இரண்டு ஆண்டுகளுக்கு மேல் ஓய்வில் உள்ள நிருவாகிகளிடம் விளக்கம் கேட்டு நிருவாக அணுக்கத்தை விலக்கிக் கொள்ள உலக அளவில் முடிவெடுத்துள்ளார்கள். ஒவ்வொரு மொழி விக்கித் திட்டத்திலும் இதற்கென தனிக் கொள்கை இல்லையெனில், அவர்களின் நடைமுறை கடைபிடிக்கப்படும். ஒன்று, நாம் இதனை ஏற்றுக் கொள்ளலாம். அல்லது, நமக்கான நடைமுறையை உருவாக்கி விட்டு அவர்களுக்குத் தெரியப்படுத்தலாம்.--இரவி (பேச்சு) 10:37, 27 சூலை 2014 (UTC)  
:நாமே ஒரு கொள்கையை வகுத்துக்கொள்ளலாம். உலக அளவிலான கொள்கையில் இருந்து அதிகம் வேறுபடத் தேவையில்லை. ஆனால், நமது கையில் கட்டுப்பாட்டை வைத்திருப்பது நல்லது. --- மயூரநாதன் (பேச்சு) 18:25, 27 சூலை 2014 (UTC)  
::சரி, விக்கிப்பீடியா:நிர்வாக அணுக்கத்தைத் திரும்பப் பெறுதல்/பல ஆண்டுகளாக பங்களிக்காத நிர்வாகிகள் பக்கத்தில் உரையாடலைத் தொடர்வோம்.--இரவி (பேச்சு) 16:33, 29 சூலை 2014 (UTC)
# தில்லி சட்டமன்றம்

**தில்லி சட்டமன்றம்**, தில்லியின் மாநிலச் சட்டப் பேரவையாகும். இது டெல்லியை ஆட்சி செய்யும் மன்றம் ஆகும். இது ஓரவை முறைமையைக் கொண்டது. இந்த மன்றத்தில் மக்களால் தேர்ந்தெடுக்கப்பட்ட எழுபது பேர் உறுப்பினர்களாக பங்கேற்பர்.  
டெல்லி அரசின் தலைமையகமாக இயங்கும் பழைய தலைமைச் செயலகத்தில் சட்டமன்றம் இயங்குகிறது.  
1991 ஆம் ஆண்டில் ஏற்படுத்தப்பட்ட சட்டத்தின்படி, தில்லிக்கு மாநில சட்டமன்றம் ஏற்படுத்தப்பட்டது.
ஐந்தாண்டுகளுக்கு ஒரு முறை சட்டமன்ற உறுப்பினர்கள் தேர்ந்தெடுக்கப்படுவர். இறுதியாக, 2020 ஆம் ஆண்டில் தேர்தல் நடைபெற்றது.
# இனப்பெயர்

**இனப்பெயர்** (*ethnonym*) என்பது ஒரு இனக்குழுவுக்கு வழங்கப்பட்ட பெயரைக் குறிக்கும். இனப்பெயர்கள் பொதுவாக இரண்டு வகைப்படும். ஒன்று புறப்பெயர். மற்றது தற்பெயர். புறப்பெயர் என்பது பிற இனத்தவரால் ஒரு இனத்தவருக்கு வழங்கப்படும் பெயர். தற்பெயர் என்பது ஒரு இனத்தவர் தாமே தமக்கு வழங்கிக்கொள்ளும் பெயர். எடுத்துக்காட்டாக செருமனியின் பெரும்பான்மை இனத்தவரை *ஜெர்மன்* (German) என ஆங்கிலத்தில் அழைப்பர். இது அவர்களுக்கு ஆங்கிலேயர் இட்ட பெயர். அதனால், *ஜெர்மன்* என்பது அவ்வினத்தவரைக் குறிப்பிட வழங்கும் புறப்பெயர். இவ்வினத்தவர் தம்மைத் தாமே *டி டொயிச்சென்* *(die Deutschen)* என அழைப்பர். எனவே இது அவர்களைக் குறிக்கும் தற்பெயர்.
# இனப்பெயர்

## தமிழர்

தமிழ் மொழி பேசுவோரைக் குறிக்கும் தமிழர் என்னும் சொல் புறப்பெயரா, தற்பெயரா என்பதில் கருத்து வேறுபாடு நிலவுகிறது. சிலர் இது வடமொழியினர் மொழிக்கு வழங்கிய ’திரவிட’ என்பதே மருவித் தமிழ் ஆனதாகவும் இதில் இருந்தே தமிழர் என்னும் பெயர் தோன்றியது எனவும் கூறுவர். வேறு சிலர் தமிழ் என்பது தமிழ்ச் சொல் என்றும் அதிலிருந்தே தமிழர் என்னும் இனப்பெயர் உருவானது என்பர்.
# வானியல் வல்லுநர்

வரைந்த வானியலாளர் ஓவியம்]]
**வானியல் வல்லுநர்** அல்லது **வானியலாளர்** (*Astronomer*) என்பவர் புவிக்கு அப்பாற்பட்ட உலகத்தை ஆராயக்கூடிய ஓர் அறிவியலாளர் ஆவார். அவர் விண்ணில் உள்ள கோள்கள், நிலாக்கள், விண்மீன்கள், சிறுகோள்கள், வால்வெள்ளிகள், நெபுலா, கருந்துளைகள், விண்மீன் பேரடைகள் போன்ற வானியல்சார் பொருட்களின் உண்மைகளை ஆராய்ந்து கற்பவர். இவை மட்டுமின்றி வானில் நிகழும் காமா கதிர் வெடிப்புகள், அண்ட நுண்ணலை பின்புலக் கதிர்வீச்சு ஆகியனவும் வானியல் வல்லுனரின் கற்றலோடு தொடர்புடைய பிரிவுகளாகும். அண்ட நுண்ணலை கதிர்வீச்சு என்பது அண்டத்தைப் பற்றிய தோற்றம், இயக்கம், கட்டமைப்பு, படிமலர்ச்சி/பரிணாமம் ஆகியன குறித்த தனிப்பட்ட ஆய்வு இயல் என்றாலும் புவிக்கு அப்பாற்பட்ட துறையாக இருப்பதால் இப்பிரிவும் வானியலுடன் தொடர்புடையதே எனக் கருதலாம்.
# வானியல் பொருட்களின் பட்டியல்கள்

இந்தப்பட்டியல் வானியல் பொருட்களின் ஒரு முழுமையான பட்டியல்கள் அல்ல.
# வானியல் பொருட்களின் பட்டியல்கள்

## சூரிய மண்டல உறுப்பு தொடர்பான பட்டியல்

- சூரிய மண்டல உறுப்புகளின் பட்டியல்
- அளவின் அடிப்படையில் சூரிய மண்டல உறுப்புகளின் பட்டியல்
- சூரிய ஈர்ப்பு வட்ட உறுப்புகளின் பட்டியல்
- சூரிய மண்டல புவியியல் அம்சங்களின் பட்டியல்
- சூரிய மண்டல கிரகங்களாக கருதப்பட்ட உறுப்புகளின் பட்டியல்
- அனுமான சூரிய மண்டல உறுப்புகளின் பட்டியல்
# வானியல் பொருட்களின் பட்டியல்கள்

## கிரகம் தொடர்பான பட்டியல்

- கிரகங்களின் பட்டியல்
- சூர்யமண்டல புறவெளிக் கோள்களின் பட்டியல்
- பழுப்பு நிறக் குறளிகளின் பட்டியல்
- இயற்கைத் துணைக் கோள்களின் பட்டியல்
# வானியல் பொருட்களின் பட்டியல்கள்

## சிறிய கிரகம் தொடர்பான பட்டியல்

- சிறிய கிரகங்கள் பட்டியல்
- சிறிய விண்கோள்கள் பட்டியல்
- சிறிய விண்கோள்களின் துணைக்கோள்கள் பட்டியல்
- வால் வெள்ளிகள்பட்டியல்
- காலமுறையுள்ள வால்வெள்ளிகள் பட்டியல்
- காலமுறையற்ற வால்வெள்ளிகள் பட்டியல்
- மாற்று நெப்டியூனிய உறுப்புகள் பட்டியல்
- விண்கற்கள் பொழிவுகள் பட்டியல்
# வானியல் பொருட்களின் பட்டியல்கள்

## நட்சத்திரம் தொடர்பான பட்டியல்

- நட்சத்திரங்களின் பட்டியல்கள்
- அருகில் உள்ள நட்சத்திரங்களின் பட்டியல்
- பிரகாசமான நட்சத்திரங்களின் பட்டியல்
- அருகில் உள்ள பிரகாசமான நட்சத்திரங்களின் பட்டியல்
- மிக ஒளிரும் நட்சத்திரங்களின் பட்டியல்
- வளையம் கொண்டுள்ள நட்சத்திரங்களின் பட்டியல்
- மாறும் நட்சத்திரங்களின் பட்டியல்
- பகுதிமாறும் நட்சத்திரங்களின் பட்டியல்
- கதிரியல் துடிப்பு விண்மீன்களின் பட்டியல்
- பழுப்புநிற குறுங்கோள்களின் பட்டியல்
- மீஒளிர் விண்முகில்களின் பட்டியல்
- மீஒளிர் விண்முகில் எச்சங்களின் பட்டியல்
- காமா கதிர் வெடிப்புகளின் பட்டியல்
- கருந்துளைகளின் பட்டியல்
# வானியல் பொருட்களின் பட்டியல்கள்

## விண்மீன் தொகுப்பு தொடர்பான பட்டியல்

- விண்மீன் தொகுப்புகளின் பட்டியல்
- பரப்பு சார் விண்மீன் தொகுப்புகளின் பட்டியல்
- நட்சத்திரத் தொகுப்புகளின் பட்டியல்
# வானியல் பொருட்களின் பட்டியல்கள்

## விண்முகிற் படலம் தொடர்பான பட்டியல்

- விண்முகிற் படலங்களின் பட்டியல்
- இருண்ட ஒளிமுகிற் படலங்களின் பட்டியல்
- விரவியிருக்கும் ஒளிமுகிற் படலங்களின் பட்டியல்
- கோள் முகிற் படலங்களின் பட்டியல்
- முன்னோடி கோள் முகிற் படலங்களீன் பட்டியல்
# வானியல் பொருட்களின் பட்டியல்கள்

## விண்மீன் கொத்துகள் தொடர்பான பட்டியல்

- உருண்டையான விண்மீன் கொத்துகளின் பட்டியல்
- திறந்த விண்மீன் கொத்துகளின் பட்டியல்
- விண்மீன் ஓடைகளின் பட்டியல்
# வானியல் பொருட்களின் பட்டியல்கள்

## விண்மீன் திரள் தொடர்பான பட்டியல்

- விண்மீன் திரள்களின் பட்டியல்
- அருகிலுள்ள விண்மீன் திரள்களின் பட்டியல்
- பால்வெளி செயற்கைக் கோள்களின் பட்டியல்
- மக்களால் பெயரிடப்பட்ட விண்மீன் திரள்களின் பட்டியல்
- சுருள் விண்மீன் திரள்களின் பட்டியல்
- துருவ வளைய விண்மீன் திரள்களின் பட்டியல்
- கதிர்வீசும் விண்மீன் திரள்களின் பட்டியல்
# வானியல் பொருட்களின் பட்டியல்கள்

## வானியல் தொடரபான பட்டியல்கள்

- பால்வெளி பொருட்களின் பட்டியல்
- புதிய வானுறுப்புகளின் பட்டியல்
- புதிய பொதுப் பட்டியல் (0001 – 0999)
- புதிய பொதுப் பட்டியல் (1000 – 1999)
- புதிய பொதுப் பட்டியல் (2000 – 2999)
- புதிய பொதுப் பட்டியல் (3000 – 3999)
- புதிய பொதுப் பட்டியல் (4000 – 4999)
- புதிய பொதுப் பட்டியல் (5000 – 5999)
- புதிய பொதுப் பட்டியல் (6000 – 6999)
- புதிய பொதுப் பட்டியல் (7000 – 7840)
# வானியல் பொருட்களின் பட்டியல்கள்

## அண்டக் கொத்துகள் தொடர்பான பட்டியல்

- அண்டக் கொத்துகளின் பட்டியல்
- ஏபெல் கொத்துகளின் பட்டியல்
- சிறப்பான அண்டக் கொத்துகளின் பட்டியல்
# வானியல் பொருட்களின் பட்டியல்கள்

## இவற்றையும் காண்க

- பேரண்டத்தில் புவியின் அமைவிடம்
- காட்சிக்குட்பட்ட பேரண்டம்
# அணுகுதகைமை

**அணுகுதகைமை** (*Accessibility*) என்பது, ஒரு உற்பத்திப் பொருள், கருவி, சேவை அல்லது சூழல் எந்த அளவுக்குக் கூடிய அளவு மக்களால் அணுகத் தக்கதாக உள்ளது என்பதைக் குறிக்கும். அணுகுதகைமையை, ஏதாவதொரு பொருளை அல்லது முறைமையை அணுகக்கூடிய தன்மையாகவும், அதில் இருந்து பெறக்கூடிய பயனாகவும் பார்க்க முடியும். இக்கருத்துரு பெரும்பாலும், இயலாமை அல்லது சிறப்புத் தேவைகளைக் கொண்டவர்களையும், அவர்களுடைய அணுகுவதற்கான உரிமையையும் கவனத்தில் கொள்கிறது.  
பயனாளிகளுக்கு "நேரடி அணுக்கம்" தேவை என்ற நிலையில், அணுகுதகைமையை முழுதளாவிய வடிவமைப்பினாலேயே அடைய முடியும். இது, குறித்த விடயத்தை இயலக்கூடியவர், இயலாமை கொண்டவர் என்ற பாகுபாடு எதுவும் இன்றி எல்லா மக்களும் அணுகக்கூடிய வடிவமைப்பு.
# அணுகுதகைமை

## அணுகுதகைமைச் சட்டவாக்கம்

ஊனமுற்றோர் உரிமை இயக்கம் என்னும் இயக்கம் எல்லோருக்கும் சமமான சமூக, அரசியல், பொருளாதார அணுக்கம் வேண்டும் எனக் குரல் கொடுத்தது. இது, உடல்சார்ந்த அணுக்கத்தை மட்டுமன்றி, எல்லோருக்கும் ஒரே கருவிகள், சேவைகள், அமைப்புகள், வசதிகள் ஆகியவற்றையும் வேண்டி நிற்கிறது. ஐக்கிய நாடுகள் சபையின், ஊனமுற்றோர் உரிமைகள் சாசனத்தின் 9 ஆவது உட்பிரிவு, தத்தமது நாடுகளில் எல்லோருக்கும் முழுமையான அணுக்கம் வழங்க வேண்டும் எனக் கைச்சாத்திட்ட நாடுகளை வலியுறுத்துகிறது.  
இது பெரும்பாலும், நடமாடுவதற்கான இயலாமை கொண்டவர்களுக்கு உதவுவதற்கான, சக்கர நாற்காலிகள், சாய்தளங்கள் போன்ற வசதிகள் குறித்தே விவவரிக்கின்ற போதும், பிறவகை இயலாமைகளுக்கும் இதை விரிவாக்க முடியும். இதனால், அணுக்க வசதிகள் பிரெய்லி வழிகாட்டிகள், உயர்த்திகள், சாலை வரிக்கடவைகளில் ஒலிச் சைகைகள், இணையத்தள வடிவமைப்பு என்பன போன்ற பல்வேறு வசதிகளுக்கும் விரிவாக்கம் பெற்றுள்ளன.
# செவீயா பெருங்கோவில்

**செவீயா பெருங்கோவில்** (*Seville Cathedral/Cathedral of Saint Mary of the See*; எசுப்பானியம்: Catedral de Santa María de la Sede) என்பது எசுப்பானியாவின் செவீயா எனும் இடத்தில் அமைந்துள்ள புகழ்பெற்ற கத்தோலிக்கப் பேராலயம் ஆகும். இது உலகில் கோதிக் கட்டிடக்கலையில் வடிவமைக்கப்பட்ட மிகப்பெரிய தேவாலயமாகும். மேலும் இது உலகின் மூன்றாவது பெரிய கிறித்தவ ஆலயமும் ஆகும். 1987 ஆம் ஆண்டில் யுனெஸ்கோவினால் இப்பேராலயம் உலக பாரம்பரியக் களமாக பதிவு செய்யப்பட்டது.  
இப்பேராலயம் கட்டி முடிக்கப்பட்ட பின்னர் 16 ஆம் நூற்றாண்டில் ஹேகியா சோபியா மசூதியாக மாற்றம் பெற்ற பின்னர், இப்பேராலயமே உலகின் மிகப்பரிய பேராலயமாகத் திகழ்ந்தது. இங்கு கிறிஸ்தோபர் கொலம்பஸின் கல்லறை உள்ளது. இப்பேராலயத்தின் வடகிழக்குப்பகுதியில் பேராயர் அரண்மனை அமைந்துள்ளது.
# செவீயா பெருங்கோவில்

## கல்லறைகள்

- கிறிஸ்தோபர் கொலம்பஸ்
# செவீயா பெருங்கோவில்

## மூலங்கள்

- John Harvey, *The Cathedrals of Spain*
- Luis Martinez Montiel, *The Cathedral of Seville*